મહારાષ્ટ્ર, ઉત્ત્।રપ્રદેશ અને બિહારમાંથી ઘણી લાશ મળી અને આ તમામ હત્યાઓને જોડતી એક કડી હતી. જેની પણ હત્યા થઈ તે વ્યકિત ટ્રક ડ્રાઈવર હતો અથવા તો તેનો સહયોગી. કોઈએ કયારેય વિચાર્યું પણ નહીં હોય કે આ ખૂનીખેલ ખેલનાર વ્યકિત મંડીદીપનો એક મિલનસાર દરજી હશે. ગયા અઠવાડિયે સ્થાનિક પોલીસે આદેશ ખમારાની ધરપકડ કરી ત્યારે ૩૦ હત્યાનું તેનું કબૂલનામું સાંભળીને પોલીસ પણ અચંબિત થઈ. મંગળવારે આદેશે કબૂલ્યું કે તેણે વધુ ૩ હત્યા પણ કરી હતી.